<classify> Na ASHA BANI-DAR ES SALAAM NAIBU Waziri wa Mambo ya Ndani ya Nchi, Hamad Masauni, amesema ni aibukusikia nyara za Serikali ikiwamo madini zinatoroshwa na kukamatiwa nchi zajirani na kuagiza ulinzi wa kutosha katika viwanja vya ndege nchini. Hatua hiyo imekuja ikiwa ni siku moja baada ya Rais Dk. John Magufulikupokea dhahabu kutoka Kenya, ambayo ilitoroshwa nchini kupitia viwanja vyandege vya Mwanza na Kilimanjaro na kukamatiwa Nairobi, Kenya. Akipokea dhahabu hiyo juzi, Rais Magufuli alisifu vyombo vya ulinzivya Kenya huku akieleza kusikitishwa na vya Tanzania kushindwa kukamata. Masauni jana mara baada ya kukagua usalama wa Uwanja wa Ndege waKimataifa wa Julius Nyerere JNIA, Dar es Salaam, alisema kupokea madini yadhahabu kutoka Kenya kumemuhuzunisha yeye na Rais Magufuli. Alisema jambo hilo halitavumiliwa kuendelea, ni lazima jitihada zamakusudi zichukuliwe na ndiyo maana ameanza kukagua usalama wa viwanja huku akiwatakaMamlaka ya Mapato TRA, Mamlaka ya Viwanja vya Ndege TAA na Polisi wafanyekazi kwa pamoja. Hatua ya jana juzi ya Rais imeshtua sana na kuna haja ya kufanyakazi kwa muunganiko mkubwa kati ya Jeshi la Polisi, TRA, TAA ili kuhakikishakunakuwa na usalama. Nimekagua kwa kuanza na huu uwanja mkubwa, nitaendelea katikaviwanja vingine ili kuhakikisha naangalia maeneo ya usalama na hakuna mtukupitisha dawa za kulevya, nyara za Serikali na vitu vingine visivyohalali, alisema. Masauni alisema wataongezakikosi cha askari wa kutosha na wenye sifa wenye mbwa kukagua mizigo na kubainivitu ambavyo si halali ikiwemo dawa za kulevya. Alisema ulinzi unatakiwa kuimarishwa, hasa kwa abiria wanaosafiri kwakulinda mali zao, abiria wanaoingia nchini, mizigo na kuangalia usalama wa malimbalimbali ikiwa ni pamoja na kukamata wale wanaosafirisha dawa za kulevya nanyara za Serikali pia. Naye Kaimu Meneja wa Jengo jipya la tatu JNIA, Barton Komba, alisema usalamakatika jengo hilo umeimarika ikiwemo mifumo ya kiusalama. Alisema uwanja huo ni mkubwa na mzuri kuliko viwanja vyote Afrika,hivyo hafikirii kama kutakujakuwa na changamoto ya kiusalama. Uwanja huu utakuwa unasafirisha abiria milioni sita kwa mwaka nakumefungwa jumla ya kamera za kisasa 293, hivyo kutakuwa na ulinzi wakutosha, alisema Komba. Kamanda Polisi wa Viwanja vya Ndege ACP, Jeremia Shila, alisema hatasitakumchukulia hatua yeyote askari atakayekengeuka na kufanya kazi kinyume namaadili ya kazi.  <topic>: kitaifa 